अगर ये दहशत, ये डर, ये खौफ और ऐसा थ्रिल हम आपके, अपने दर्शकों के दिलोदिमाग पर पैदा ना कर पाए तो थू है हम पर. हमारी सारी पत्रकारिता पर. हमारी कलम पर. मौके का फायदा उठाने और साप्ताहिक टीआरपी बटोरने की हमारी लत पर. आखिर टीआरपी आएगी तभी तो मालिक खुश रहेगा. हमसब की नौकरी बची रहेगी. सब को तनख्वाह मिलती रहेगी. तो हम तैयार हैं. इस -दुखदायी- घटना की, इस मानवीय त्रासदी की, इतिहास के इस फफोले की, इंसानियत का कलेजा चीर कर उसे लहुलुहान करने वाली इस घटना की महाकवरेज के लिए, महा-महा कवरेज के लिए. बस आप कहीं जाइएगा नहीं. हम पल-पल और सेकेंड की खबर आप तक पहुंचा रहे हैं और पहुंचाते रहेंगे. बस प्लीज, आप चैनल चेंज मत करिएगा. अरे प्रोड्यूसर, असाइनमेंट डेस्क, ये क्या कर रहे हो यार, इतने बच्चे मर गए, किसी के मां-बाप के रोने-बिलखने के शॉट्स नहीं आए क्या ??!! अरे अपना आदमी वहां नहीं है तो क्या हुआ, सारे पाकिस्तानी चैनलों को मॉनिटरिंग पर डाल दो. सबकी लाइव रिकॉर्डिंग करो और इनजेस्ट करवाते रहो. पीसीआर वालों, ये क्या कर रहे हो बॉस. दूसरे चैनल इतने STRONG LIVE VISUALS चला रहे हैं. ये फीड हमारे पास भी तो है. लाइव काटो यार. देखा जाएगा. वैसे भी साले पाकिस्तानी चैनल एडिट करके ही तो शॉट चला रहे होंगे. कहीं कुछ उल्टा-पुल्टा दिखे तो स्विच कर जाना…लेकिन देखो, विजुअल्स हर हाल में चलाओ. मां-बाप के